钦定古今图书集成/明伦汇编/官常典/第799卷 > 周用
## 钦定古今图书集成/明伦汇编/官常典/第799卷 > 周用

按《明外史》本传：“用字行之，吴江人。弘治十五年进士。
授行人。正德初，擢南京兵科给事中。父忧，服阕，留补
礼科。已乞南，仍改南京兵科。谏迎佛乌斯藏，及以中
旨迁黜尚书、都给事中等官，且请治镇守江西中官

代监司鞫南阳滞狱，狱为之空。嘉靖八年擢右副都
御史，巡抚南赣。召协理院事。历吏部左、右侍郎。以起
废不当，尚书汪𬭎委罪僚属，乃调用南京刑部。就迁
右都御史、工、刑二部尚书。九庙灾，自陈致仕用。端亮
有节概。既罢，中外皆惜之，频有推荐。久之，以工部尚
书起督河道，数月改漕运。未上，召拜左都御史二品。
九年满，加太子少保，代唐龙为吏部尚书。卒，赠太子
太保，谥“恭肃。”曾孙宗建，自有传。